CELEX: 32010R0380
Language: el
Date: 2010-04-30 00:00:00
Title: Κανονισμός (ΕΕ) αριθ. 380/2010 της Επιτροπής, της 30ής Απριλίου 2010 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

5.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 112/4
            
         ΚΑΝΟΝΙΣΜΌΣ (ΕΕ) αριθ. 380/2010 ΤΗΣ ΕΠΙΤΡΟΠΉΣ
   της 30ής Απριλίου 2010
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης, με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμμορφούται με τον παρόντα κανονισμό.
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να αποτελεί αντικείμενο επίκλησης για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Απριλίου 2010.
      
         
            Για την Επιτροπή, εξ ονόματος του Προέδρου,
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Δισκία των 1 772 mg, συσκευασμένα για τη λιανική πώληση. Το κάθε δισκίο έχει την ακόλουθη σύσταση (% κατά βάρος):
                  
                              —
                           
                           
                              ανθρακικό ασβέστιο (που αντιστοιχεί σε 630 mg ασβεστίου)
                           
                           
                              88,9
                           
                        
                              —
                           
                           
                              άμυλο
                           
                           
                              3,5
                           
                        
                              —
                           
                           
                              υδροξυπροπυλομεθυλική κυτταρίνη
                           
                           
                              2,7
                           
                        
                              —
                           
                           
                              κροσποβιδόνη
                           
                           
                              1,9
                           
                        
                              —
                           
                           
                              μαλτοδεξτρίνη
                           
                           
                              1,3
                           
                        
                              —
                           
                           
                              ορυκτό έλαιο
                           
                           
                              1,2.
                           
                        Επιπλέον, κάθε δισκίο περιέχει 7 μg = 284 IU (διεθνείς μονάδες) βιταμίνης D3 (χοληκαλσιφερόλη). Άλλες ουσίες περιέχονται σε ποσότητες μικρότερες του 1,0 % κατά βάρος.
                  Η συνιστώμενη ημερήσια δόση που αναφέρεται στην ετικέτα είναι ένα δισκίο ημερησίως.
                  Σύμφωνα με τις πληροφορίες που αναγράφονται στην ετικέτα, το προϊόν χρησιμοποιείται για την προληπτική αγωγή, παραδείγματος χάρη, της οστεοπόρωσης και για την ενίσχυση των οστών.
               
               
                  2106 90 92
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 1 του κεφαλαίου 28, τη συμπληρωματική σημείωση 1 του κεφαλαίου 30 και από το κείμενο των κωδικών ΣΟ 2106, 2106 90 και 2106 90 92.
                  Λόγω της παρουσίας ουσιών που δεν περιγράφονται στη σημείωση 1 στοιχείο α), δ) ή ε) του κεφαλαίου 28, πρέπει να αποκλειστεί η κατάταξη του προϊόντος σε αυτό το κεφάλαιο.
                  Σύμφωνα με τη συνιστώμενη ημερήσια δόση που αναφέρεται στην ετικέτα, η ποσότητα κατάποσης ανόργανων ουσιών και βιταμινών (ασβέστιο και βιταμίνη D3) δεν είναι σημαντικά μεγαλύτερη από τη συνιστώμενη ημερήσια δόση για τη διατήρηση της καλής κατάστασης του οργανισμού και της υγείας. Κατά συνέπεια, το προϊόν δεν πληροί την απαίτηση της συμπληρωματικής σημείωσης 1 τελευταίο εδάφιο του κεφαλαίου 30 και δεν είναι δυνατόν να καταταχθεί στην κλάση 3004 (βλέπε επίσης τις επεξηγηματικές σημειώσεις της συνδυασμένης ονοματολογίας για το κεφάλαιο 30, συμπληρωματική σημείωση 1, σημείο 3).
                  Λόγω των χαρακτηριστικών του, το προϊόν κατατάσσεται στην κλάση 2106 ως παρασκεύασμα διατροφής.